IC PIRAMIDA MARIBOR VIŠJA STROKOVNA ŠOLA (18. JUNIJ 2015)

**POSEBNA PRIZNANJA ŠTUDENTOM ZA DIPLOMSKA DELA**

Komisija za priznanja je izbrala 2 diplomska dela 2 študentk diplomantk (eno iz področja Prehrane in drugo iz področja Živilstva), **ki sta izstopali po posebno zanimivi in aktualni problematiki** in svojo izbiro utemeljila z naslednjim:

**Majda FERLIČ-KNEDL za diplomsko delo z naslovom:**

**PREHRANA MLADIH NOGOMETAŠEV V MARIBORU**

**Za zaznavanje problematike v zvezi s prehrano mladih športnikov.**

Diplomantka je v svoji diplomski nalogi **predstavila izsledke prehranskih navad skupine mladih nogometašev v Mariboru ter njihovega vedenja o zdravi in uravnoteženi prehrani. Na vzorčni skupini je predstavila njihov prehranski slog, dotaknila se je tudi uživanja prehranskih dopolnil in alkohola. Opozorila je na problem ustrezne športne prehrane za mlade. Na nogometne klube je naslovila priporočilo, da uvedejo redna izobraževanja za mlade športnike in njihove starše o ustrezni prehrani. Lahko pa razumemo ta apel tudi širše, saj mladi športniki delujejo v mnogih športnih disciplinah in v mnogih športnih klubih in prav vseh se ta problematika še kako dotika.**

Naloga je bila izdelana v NK Maribor.

Mentorica: mag. Marlena Skvarča, univ. dipl. ing. živilske tehnologije

Somentor: Rok Šoštarič, prof. športne vzgoje

**Marjana PURG za diplomsko delo z naslovom VREDNOTENJE ČISTOSTI DELOVNIH POVRŠIN V PROCESU PREDELAVE PERUTNINE Z UPORABO STANDARDNIH KOSMIČASTIH BRISOV**

**Za zanimivo in aktualno temo iz področja mikrobioloških analiz ter rezultate uporabne v industrijski praksi.**

Delo in rezultati mikrobioloških analiz so pomembni za proizvodnjo, vendar pa velikokrat njihova pomembnost ni opažena. Diplomantka je v svojem diplomskem delu primerjala učinkovitost inovativnih kosmičastih brisov v primerjavi s standardnimi vatnimi brisi za ugotavljanje čistosti površin v perutninski proizvodnji. Ponudnikov brisov je na tržišču več, prav tako njihovih izdelkov. Vsi seveda obljubljajo zelo učinkovite in dobre rezultate. Uporaba v praksi pa obljube ponudnikov lahko potrdi, lahko pa tudi ovrže. Obsežno samostojno delo diplomantke na več industrijskih lokacijah z več sto vzorci ni potrdilo rezultatov oziroma obljub proizvajalca nove vrste brisov.

Naloga je bila opravljena v Perutnini Ptuj.

Mentorica: mag. Vida Nahberger Marčič, univ. dipl. ing. živil. tehn., Perutnina Ptuj

Somentor: Cilka Prapotnik, univ. dipl. mikrobiologinja, Perutnina Ptuj